rejauldu/bengali-wikipedia huggingface dataset:
মাহে নও পূর্ব পাকিস্তানের একটি সচিত্র বাংলা মাসিক পত্রিকা। মাহে নও উর্দু শব্দ। অর্থ-নতুন মাস বা নতুন কথা (ভাবার্থে)।  পাকিস্তান প্রতিষ্ঠার পর পাকিস্তানি ভাবধারা এবং উভয় অংশের মধ্যে ঐক্য ও সংহতি রক্ষায় নিয়োজিত পত্রিকাসমূহের মধ্যে মাহে নও অন্যতম।http://bn.banglapedia.org/index.php?title=মাহে_নও সাধু-চলিত রীতির বাইরে আরবি-ফার্সি-উর্দু-তুর্কি শব্দ সহযোগে ভিন্ন ধারার বাংলা এই পত্রিকায় প্রকাশ হত।  প্রকাশকাল এটি তদানীন্তন পূর্ব পাকিস্তানের রাজধানী ঢাকা থেকে প্রকাশিত হতো। এপ্রিল ১৯৪৯ থেকে নভেম্বর ১৯৭১ পর্যন্ত পত্রিকাটি নিয়মিত প্রকাশিত হয়। ১৯৭১-এর ১৬ ডিসেম্বর বাংলাদেশের অভ্যূদয়ের পর "মাহে নও" আর প্রকাশিত হয় নি। এই পত্রিকার প্রথম সংখ্যা পশ্চিম পাকিস্তান থেকে প্রকাশিত হয় আবদুর রশিদের সম্পাদনায় ১৩৫৫ বঙ্গাব্দের চৈত্র মাসে। পত্রিকায় এপ্রিল ১৯৪৯ তারিখও লেখা হয়েছিলো। ভোলানাথ বাসক কর্তৃক শ্রীকান্ত প্রেস, ৫ নয়া বাজার ঢাকা থেকে মুদ্রিত এবং পাকিস্তান পাবলিকেশন্স-এর পক্ষে এম, আরশাদ হোসেন কর্তৃক করাচী থেকে প্রকাশিত হতো। কিন্তু পূর্বপাকিস্তান থেকে মুদ্রণ, আর পশ্চিম পাকিস্তান থেকে প্রকাশন,- বেশিদিন এই নিয়ম মানা সম্ভব হয় নি। ফলে প্রথম বর্ষ ৬ সংখ্যা ঢাকা থেকেই প্রকাশিত হয়। ঢাকা আগমন সম্পর্কে ঐ সংখ্যায় (ভাদ্র ১৩৫৬) বলা হয়:  সম্পাদনা উদ্বোধনী সংখ্যার সম্পাদক ছিলেন আবদুর রশিদ। এ পত্রিকার সম্পাদকের দায়িত্ব যারা পালন করেছেন তাদের মধ্যে আছেন মিজানুর রহমান, মুহাম্মাদ মনসুরউদ্দীন, কবি আবদুল কাদির এবং কবি তালিম হোসেন।  লেখকবৃন্দ মাহে নও পত্রিকায় অনেক খ্যাতনামা ব্যক্তিরা লেখালেখি করেছেন। এদের মধ্যে রয়েছেন মুহম্মদ আবদুল হাই, মুহম্মদ শহীদুল্লাহ, মুহম্মদ এনামুল হক, মুহম্মদ মনসুর উদ্দিন, জসীম উদ্ দীন, সুফিয়া কামাল, আবুল ফজল, আবদুল করিম সাহিত্যবিশারদ, মোহাম্মদ আকরম খাঁ, বন্দে আলী মিয়া, আহমদ শরীফ, সিকান্দার আবু জাফর, গোলাম মোস্তফা, মোহাম্মদ ওয়াজেদ আলী, আবু রুশদ, শামসুর রাহমান, ফররুখ আহমদ, সৈয়দ শামসুল হক প্রমুখ।   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:বাংলা সাহিত্য পত্রিকা বিষয়শ্রেণী:ঢাকার সংবাদপত্র বিষয়শ্রেণী:বাংলাদেশের বিলুপ্ত সংবাদপত্র বিষয়শ্রেণী:১৯৪৯-এ পাকিস্তানে প্রতিষ্ঠিত বিষয়শ্রেণী:বাংলা ভাষার ম্যাগাজিন বিষয়শ্রেণী:বাংলাদেশের বিলুপ্ত ম্যাগাজিন বিষয়শ্রেণী:পাকিস্তানের বিলুপ্ত ম্যাগাজিন বিষয়শ্রেণী:সরকারি প্রকাশনা বিষয়শ্রেণী:১৯৪৯-এ প্রতিষ্ঠিত ম্যাগাজিন বিষয়শ্রেণী:১৯৭১-এ পাকিস্তানে বিলুপ্ত
লুসিলা দেল কারমেন গালেগোস ক্যামারেনা (জন্মঃ ৩১ অক্টোবর ১৯৬১) মেক্সিকোর গুয়ানাহুয়াতো প্রদেশের লিয়নে জন্মগ্রহণকারী রাজনীতিবিদ। তিনি ন্যাশনাল অ্যাকশন পার্টির সাথে যুক্ত। ২০০৯ হতে ২০১৪ সাল পর্যন্ত তিনি মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ (অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে একজন উপনেতার দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:গুয়ানাহুয়াতোর রাজনীতিবিদ বিষয়শ্রেণী:২১শ শতাব্দীর মেক্সিকীয় নারী রাজনীতিবিদ
হাঁসন (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল। হাঁসন গ্রাম পঞ্চায়েত রামপুরহাট ব্লকের অন্তর্গত একটি পঞ্চায়েতের। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৯২ নং হাঁসন বিধানসভা কেন্দ্রটি রামপুরহাট-২ সমষ্টি উন্নয়ন ব্লক এবং নলহাটি-২ সমষ্টি উন্নয়ন ব্লক গুলির অন্তর্গত।  হাঁসন বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬৭ এস. প্রসাদ ভারতীয় জাতীয় কংগ্রেস ১৯৬৯মৃত্যুঞ্জয় মণ্ডলসারা ভারত ফরওয়ার্ড ব্লক১৯৭১ ত্রিলোচন মালভারতের বিপ্লবী কমিউনিস্ট পার্টি১৯৭২ধনপতি মাল ভারতীয় জাতীয় কংগ্রেস১৯৭৭ত্রিলোচন দাসভারতের বিপ্লবী কমিউনিস্ট পার্টি১৯৮২ত্রিলোচন দাসনির্দল ১৯৮৭অসিত কুমার মালভারতীয় জাতীয় কংগ্রেস১৯৯১ত্রিলোচন দাসভারতের বিপ্লবী কমিউনিস্ট পার্টি১৯৯৬অসিত কুমার মালভারতীয় জাতীয় কংগ্রেস২০০১অসিত কুমার মালভারতীয় জাতীয় কংগ্রেস২০০৬অসিত কুমার মালভারতীয় জাতীয় কংগ্রেস২০১১অসিত কুমার মালভারতীয় জাতীয় কংগ্রেস২০১৬মিলটন রশিদভারতীয় জাতীয় কংগ্রেস  নির্বাচনী ফলাফল ২০১১ ২০১১ সালের নির্বাচনে, কংগ্রেসের অসিত কুমার মাল তার নিকটতম প্রতিদ্বন্দ্বী আরসিপিআইয়ের কমল হাসানকে  পরাজিত করেন।     ১৯৭৭-২০০৬ ১৯৯৬ থেকে ২০০৬ সাল পর্যন্ত, কংগ্রেসের অসিত কুমার মাল হাঁসন (এসসি) বিধানসভা কেন্দ্র থেকে জয়ী হন। ২০০৬ সালে তিনি সিপিআই (এম) এর খগেন্দ্রনাথ মালকে পরাজিত করেন, ২০০১ এবং ১৯৯৬ সালে আরসিপিআই (আর) এর মিহির বাইনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে আরসিপিআই (আরবি) ত্রিলোচন দাস কংগ্রেসের অসিত কুমার মালকে পরাজিত করেন।  কংগ্রেসের অসিত কুমার মাল ১৯৮৭ সালে নির্দলের ত্রিলোচন মালকে পরাজিত করেন। ১৯৮২ এবং ১৯৭৭ সালে নির্দলের/আরসিপিআই এর ত্রিলোচন দাস কংগ্রেস/নির্দলের অসিত কুমার মালকে পরাজিত করেন।  ১৯৬৭-১৯৭২ ১৯৭২ সালে কংগ্রেসের ধনপতি মাল জয়ী হন। আরসিআই-এর ত্রিলোচন মাল ১৯৭১ সালে জয়ী হন। ফরওয়ার্ড ব্লকের মৃত্যুঞ্জয় মণ্ডল ১৯৬৯ সালে জয়ী হন। কংগ্রেসের এস. প্রসাদ ১৯৬৭ সালে জয়ী হন। এর আগে হাঁসন কেন্দ্রে আসন বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বীরভূম জেলার রাজনীতি
মুকুন্দ হরি শ্রেষ্ঠা (জন্ম ১৪ ডিসেম্বর ১৯৫৫) একজন নেপালী দূরপাল্লার দৌড়বিদ । তিনি ১৯৮০0 গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।   তিনি ৭ম, ৮ম এবং ৯ম এশিয়ান গেমসেও অংশ নিয়েছিলেন, তবে তিনি কোন পদক জিততে পারেননি। ব্যাংকক ম্যারাথনে তিনি তৃতীয় স্থান অর্জন করেন।   তথ্যসূত্র    বহিঃসংযোগ     বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নেপালের অলিম্পিক মল্লক্রীড়াবিদ বিষয়শ্রেণী:নেপালি পুরুষ ম্যারাথন দৌড়বিদ বিষয়শ্রেণী:নেপালি পুরুষ দূরপাল্লার দৌড়বিদ বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
এটিভি (ইংরেজি: Atv, atv হিসেবে চিহ্নিত করা হয়ে থাকে) হল তুরস্কের একটি ব্যক্তিমালিকানাধীন বেসরকারি দেশীয় টেলিভিশন চ্যানেল যেটি ১৯৯৩ সালের সেপ্টেম্বর থেকে সম্প্রচার শুরু করে| চ্যানেলটির বর্তমান নাম হল চ্যানেলটির মূল নাম "এ্যাকচুয়াল টেলিভিশন"-এর সংক্ষেপিত রূপ| ২০১৩ সালের আগস্ট মাসের হিসাব অনুযায়ী চ্যানেলটি তুরষ্কের সবচেয়ে জনপ্রিয় টিভি চ্যানেল যার ৯.১১ শতাংশ মার্কেট শেয়ার রয়েছে|   অনুষ্ঠানমালা   সংবাদ   এটিভি আনা হাবের  হাফতা সনু হাবের  কাহলাল্ত১ হাবেরলেরি   ম্যাগাজিন বিনোদন   মুগি আল১ ইলে টট১ সার্ট  ইসরা ইরোল'দা ইভলেন বেলিম্লে  কুলতুর আ১   টিভি সিরিজ   কুরুলুস: উসমান  ইয়াহসি কাজিবে  তবেলার তবেসি  কালবিম সেনি সেকতি  রেইজ  ইস্তানবুল'আন আলটসলারি  সেনি বানা ইয়াসমিসলার  হায়াত দেভাম ইডিয়র  মাক  কুকরলার দুয়ামাসিন  আলেমিন ক্রালি  সিলা  আস্ত মামনু  কারাদায়ি  ওমর   কুইজ শো   ৭ ডে ৭(কুইজ অর বাজ)  কিম মিলিওয়নার অলমাক ইস্টার  ক্যাক পারার?  গুভেন বানা   টক শো   হ্যাকেন বে   তথ্যসূত্র    বহিঃসংযোগ   Official site   ATV Turkey at LyngSat Address  ATV Distribution  অফিসিয়াল ওয়েবসাইট  বিষয়শ্রেণী:তুরস্কের টেলিভিশন চ্যানেল বিষয়শ্রেণী:উত্তর মেসিডোনিয়ার টেলিভিশন চ্যানেল বিষয়শ্রেণী:১৯৯৩-এ প্রতিষ্ঠিত টেলিভিশন চ্যানেল ও স্টেশন
বিজ্ঞান ও প্রযুক্তিতে শান্তি স্বরূপ ভাটনগর পুরস্কার ( এসএসবি ) ভারতের একটি বিজ্ঞান পুরস্কার, যা  বিজ্ঞান ও শিল্প গবেষণা পরিষদ (সিএসআইআর) দ্বারা জীববিজ্ঞান, রসায়ন, পরিবেশ বিজ্ঞান, প্রকৌশল  গণিত, ওষুধ এবং পদার্থবিজ্ঞান সংক্রান্ত উল্লেখযোগ্য এবং অসামান্য গবেষণা, প্রয়োগ বা মৌলিক বিজ্ঞানের জন্য প্রতিবছর দেওয়া হয়। পুরস্কারটি বিজ্ঞান ও প্রযুক্তিতে অসামান্য ভারতীয় কাজকে (সিএসআইআর পুরস্কার কমিটির মতামত অনুসারে) স্বীকৃতি দেয়। এটি ভারতের বহু বিজ্ঞানের সর্বাধিক সম্মানজনক পুরস্কার। এই পুরস্কারটির নামকরণ করা হয়েছে বৈজ্ঞানিক ও শিল্প গবেষণা পরিষদের প্রতিষ্ঠাতা পরিচালক শান্তি স্বরূপ ভাটনগর মহাশয়ের নামে। এটি পুরস্কারটি সর্বপ্রথম ১৯৫৮ সালে প্রদান করা হয়।  ৪৫ বছর বয়স পর্যন্ত বিজ্ঞান ও প্রযুক্তির যে কোনও ক্ষেত্রে গবেষণায় নিযুক্ত ভারতের যে কোনও নাগরিক পুরস্কারের জন্য যোগ্য। পুরস্কারটি এটি প্রদানের বছরের পূর্ববর্তী পাঁচ বছরের সময় ভারতে করা কাজের অবদানের ভিত্তিতে প্রদান করা হয়। পুরস্কারে একটি কৃতিত্বের স্বীকৃতিস্বরূপ মানপত্র, একটি ফলক এবং নগদ অর্থ  টাকা প্রদান করা হয়। এছাড়াও, প্রাপকরাও ৬৫ বছর বয়স পর্যন্ত প্রতি মাসে ১৫,০০০ টাকা পেয়ে থাকেন।   মনোনয়ন এবং নির্বাচন  প্রার্থীদের নাম প্রস্তাব করা হয় সিএসআইআর-এর পরিচালনা কমিটির সদস্য, বিশ্ববিদ্যালয় বা জাতীয় গুরুত্বের ইনস্টিটিউটের উপাচার্য এবং বিজ্ঞানের বিভিন্ন অনুষদের ডিন এবং প্রাক্তন পুরস্কারদাতাদের দ্বারা। প্রতিবছর গঠিত উপদেষ্টা কমিটি দ্বারা নির্বাচন করা হয় এবং প্রয়োজনীয়ভাবে সংশ্লিষ্ট শাখায় কমপক্ষে একজন প্রাক্তন ভাটনগর পুরস্কার প্রাপ্ত সহ কমপক্ষে ছয় বিশেষজ্ঞ অন্তর্ভুক্ত থাকে। সদস্যদের নির্বাচনের  জন্য  কমপক্ষে ২/৩ চুক্তি প্রয়োজন। যদি সমান যোগ্যতার কারণে দুই প্রার্থীকে একই ক্ষেত্রে সর্বসম্মতিক্রমে সুপারিশ করা হয় তবে উভয়কেই পুরস্কার দেওয়া হয়।    পুরস্কার  পুরস্কারটি সাতটি শাখায় বিভক্ত, যথা:  জীব বিজ্ঞান   রাসায়নিক বিজ্ঞান   পৃথিবী, বায়ুমণ্ডল, মহাসাগর এবং গ্রহ বিজ্ঞান   প্রকৌশল বিজ্ঞান   গণিত বিজ্ঞান   চিকিৎসা বিজ্ঞান   পদার্থবিদ্যাগত বিজ্ঞান  প্রতিটি বিভাগে একাধিক বিজয়ী (সর্বোচ্চ ২ জন) থাকতে পারে।  ২০০৮ পর্যন্ত পুরস্কারের নগদ অর্থ ছিল  টাকা এবং ২০০৯ সালে  টাকায় উন্নীত করা হয়    প্রাপক   শান্তি স্বরূপ ভাটনগর পুরস্কার প্রাপ্তদের তালিকা   উপহার  প্রাপ্তদের নাম ঐতিহ্যগতভাবে প্রতি ২৬ সেপ্টেম্বর মহাপরিচালক দ্বারা ঘোষণা করা হয়, যা সিএসআইআর-এর প্রতিষ্ঠা দিবস।  পুরস্কার বিতরণ করেন ভারতের প্রধানমন্ত্রী। পুরস্কার বিজয়ী সাধারণত পুরস্কারের ক্ষেত্রে একটি বক্তৃতা দিতে বাধ্য, সাধারণত তার কাজের শহর বাইরে।    তথ্যসূত্র    বহিঃসংযোগ       পুরস্কার প্রাপ্তদের সম্পূর্ণ তালিকা - অফিসিয়াল ওয়েবসাইট   বৈজ্ঞানিক ও শিল্প গবেষণা কাউন্সিল  বিষয়শ্রেণী:প্রকৌশল বিজ্ঞানে শান্তি স্বরূপ ভাটনগর পুরস্কার প্রাপক বিষয়শ্রেণী:ভারতীয় পুরস্কার বিষয়শ্রেণী:১৯৫৮-এ ভারতে প্রতিষ্ঠিত বিষয়শ্রেণী:ভারতের বেসামরিক পুরস্কার ও সম্মাননা বিষয়শ্রেণী:শান্তি স্বরূপ ভাটনগর পুরস্কার বিজয়ী বিষয়শ্রেণী:ভারতীয় বিজ্ঞান ও প্রযুক্তি পুরস্কার বিষয়শ্রেণী:আজীবন সম্মাননা পুরস্কার বিষয়শ্রেণী:পৃথিবী, বায়ুমণ্ডল, মহাসাগর এবং গ্রহ বিজ্ঞানে শান্তি স্বরূপ ভাটনগর পুরস্কার প্রাপক
প্রথম রাজরাজ, জন্মগত নামে অরুমোলি বর্মণ, (বহু ক্ষেত্রে মহামতি রাজরাজ নামে পরিচিত) ছিলেন একজন চোল সম্রাট (রাজত্বকাল: আনু. ৯৮৫-১০১৪) এবং তাঁর সময়কালে দক্ষিণ ভারতের সর্বাপেক্ষা শক্তিশালী রাজা। তাঁকে প্রধানত স্মরণ করা হয় চোল ক্ষমতা পুনঃপ্রতিষ্ঠা এবং দক্ষিণ ভারত ও ভারত মহাসাগরে চোলদের আধিপত্য প্রতিষ্ঠার জন্য।  প্রথম রাজরাজের সুপ্রসারিত সাম্রাজ্যের মধ্যে পাণ্ড্য দেশ (দক্ষিণ তামিলনাড়ু), চের দেশ (মধ্য কেরল ও পশ্চিম তামিলনাড়ু) ও উত্তর শ্রীলঙ্কা অন্তর্ভুক্ত হয়েছিল। তিনি লক্ষদ্বীপ ও মলদ্বীপও জয় করেছিলেন। পশ্চিম গঙ্গ (দক্ষিণ কর্ণাটক ও চালুক্যদের বিরুদ্ধে সামরিক অভিযান চালিয়ে তিনি চোল প্রভাব উত্তরে তুঙ্গভদ্রা নদী পর্যন্ত স্থাপন করেছিলেন। পূর্ব উপকূলে তিনি বেঙ্গির (উপকূলীয় অন্ধ্র) অধিকার নিয়ে চালুক্যদের সঙ্গে যুদ্ধ করেন।A Journey through India's Past by Chandra Mauli Mani p.51Columbia Chronologies of Asian History and Culture by John Bowman p.264  প্রথম রাজরাজ ছিলেন যোগ্য প্রশাসক। তিনি চোল রাজধানী তঞ্জাবুরে বৃহদীশ্বর মন্দির নির্মাণ করেন।The Hindus: An Alternative History by Wendy Doniger p.347 মধ্যযুগীয় দক্ষিণ ভারতীয় স্থাপত্যশৈলীর মধ্যে এই মন্দিরটিকে সর্বাগ্রগণ্য জ্ঞান করা হয়। তাঁর রাজত্বকালে তামিল কবি অপ্পর, সম্বন্দর ও সুন্দররের রচনা সংকলিত হয় এবং তিরুমুরাই নামে একক গ্রন্থে নিবদ্ধ হয়।Indian Thought: A Critical Survey by K. Damodaran p.246 ১০০০ খ্রিস্টাব্দে তিনি জমি জরিপ ও মূল্যনির্ধারণের এক বিরাট প্রকল্প শুরু করেন, যার ফলে তাঁর রাজ্য বলনদুস নামে পৃথক পৃথক বিভাগে পুনর্গঠিত হয়।A History of Ancient and Early Medieval India: From the Stone Age to the 12th century by Upinder Singh p.590Administrative System in India: Vedic Age to 1947 by U. B. Singh p.76 ১০১৪ খ্রিস্টাব্দে প্রথম রাজরাজের মৃত্যু হয় এবং তাঁর পুত্র প্রথম রাজেন্দ্র চোল সিংহাসনে আরোহণ করেন।  তথ্যসূত্র    গ্রন্থপঞ্জি                                          বহিঃসংযোগ    বিষয়শ্রেণী:চোল রাজা বিষয়শ্রেণী:চোল রাজবংশ বিষয়শ্রেণী:ভারতীয় শৈব বিষয়শ্রেণী:হিন্দু রাজশাসক বিষয়শ্রেণী:১০১৪-এ মৃত্যু বিষয়শ্রেণী:৯৪০-এর দশকে জন্ম বিষয়শ্রেণী:১০ম শতাব্দীর হিন্দু ব্যক্তি
বিশ্বজিৎ চৌধুরী (জন্ম ১ আগস্ট ১৯৬০) একজন বাংলাদেশি  কথাসাহিত্যিক এবং সাংবাদিক। কথাসাহিত্যে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।  জীবনী বিশ্বজিৎ চৌধুরী ১৯৬০ সালের ১ আগস্ট চট্টগ্রামে জন্মগ্রহণ করেন। বাংলা সাহিত্যে স্নাতকোত্তর শেষ করে ১৯৮০-এর দশকের শুরুর দিকে তিনি লেখালেখিতে মনোনিবেশ করেন। ১৯৮৬ সালে লেখালেখির পাশাপাশি সাংবাদিকতাকে পেশা হিসেবে গ্রহণ করেন। তার প্রথম শিশুতোষ গল্পগ্রন্থ ‘লিন্ডা জনসনের রাজহাঁস’ ১৯৮২ সালে প্রকাশিত হয়। এছাড়াও তিনি উপন্যাস, ছোটগল্প, কবিতা ও নাটকসহ সাহিত্যের বিভিন্ন শাখায় অবদান রেখেছেন। তার অন্যান্য রচনার মধ্যে রয়েছে, বিবাহবার্ষিকী ও অন্যান্য গল্প (ছোটগল্প), সম্ভ্রমহানির আগে ও পরে (গল্পগ্রন্থ), মাঠের ওপারে যাবে, লীলা? (কাব্যগ্রন্থ), নার্গিস ও বাসন্তী (উপন্যাস), তোমার পুরুষ কোথায়? (উপন্যাস) প্রভৃতি।  তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:চট্টগ্রাম জেলার ব্যক্তি বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:বাঙালি লেখক
ক্রিস নফকে (জন্ম ৬ জানুয়ারি ১৯৮৮) একজন অস্ট্রেলীয় দীর্ঘ লম্ফবিদ।  তিনি ইপসউইচে জন্মগ্রহণ করেন। তিনি কুইন্সল্যান্ডের ব্রিসবেনের সেন্ট পিটার লুথেরান কলেজে পড়াশোনা করেছেন।  তিনি ২০০৪ বিশ্ব জুনিয়র চ্যাম্পিয়নশিপে চতুর্থ স্থান অর্জন করেন এবং ২০০৫ বিশ্ব যুব চ্যাম্পিয়নশিপে স্বর্ণপদক জিতেছিলেন। এছাড়াও তিনি ২০০৬ ওয়ার্ল্ড জুনিয়র চ্যাম্পিয়নশিপ এবং ২০০৭ ওয়ার্ল্ড চ্যাম্পিয়নশিপে ফাইনাল রাউন্ডে না পৌঁছেই প্রতিদ্বন্দ্বিতা করেন।  তার ব্যক্তিগত সেরা লাফ ৮.৩৩ মিটার, মার্চ ২০১০ সালে পার্থে অর্জিত।   তথ্যসূত্র   বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলীয় পুরুষ দীর্ঘ লম্ফবিদ বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
জামরুদ ( পশতু /  : جمرود ) বা জাম (  : جم ) পাকিস্তানের খাইবার পাখতুনখোয়া রাজ্যের খাইবার জেলার একটি শহর। পেশোয়ার শহরের পশ্চিম প্রান্তে জামরুদ পেশোয়ার উপত্যকায় অবস্থিত। শহরটি খাইবার গিরিপথের প্রবেশদ্বার যা শহরের ঠিক পশ্চিমে অবস্থিত।  গিরিপথটি আফগানিস্তানের নাঙ্গারহার প্রদেশের সীমান্তের কাছে অবস্থিত পশ্চিমে ল্যান্ডি কোটালের সাথে জামরুদকে সংযুক্ত করেছে।  জামরুদ মধ্য এশিয়া এবং দক্ষিণ এশিয়ার মধ্যে বাণিজ্য রুটে অবস্থান একটি শহর এবং এটি একটি কৌশলগত এবং গুরুত্ত্বপূর্ণ সামরিক অবস্থান। শহরটি সমুদ্রপৃষ্ঠের ৪৬১ মিটার (১.৫১২ ফুট) উপরে অবস্থিত। জামরুদ দুর্গ পেশোয়ার শহরের পশ্চিমে  দূরে অবস্থিত।   ইতিহাস   শিখ সাম্রাজ্য এবং দুররানি সাম্রাজ্যের মধ্যে জামরুদের যুদ্ধ জামরুদ শহরে সংঘটিত হয়েছিল। এই যুদ্ধে শিখ সেনাপতি হরি সিং নালওয়া নিহত হয়েছিলেন। এর পর থেকে এই অঞ্চল থেকে শিখ সাম্রাজ্যের সম্প্রসারণ বন্ধ হয়ে যায়। বিখ্যাত জামরুদ দুর্গ হরি সিং নালওয়া ৫৪ দিনে তৈরি করেছিলেন। দুর্গটি নির্মাণের প্রস্তাবটি তাঁর এক সেনাপতি দ্বারা জারি করা হয়েছিল। তাঁর এই প্রস্তাবটি মেনে নেওয়া হয়নি এবং প্রস্তাবটির বিরোধিতা হতে থাকে। কিন্তু তাসত্ত্বেও অবশেষে তিনি দুর্গ নির্মাণ এবং এর বিন্যাস নির্মাণের সিদ্ধান্ত নেন। যে দুর্গটি টিকে আছে সেটির ভিত্তিটি জেনারেল হরি সিং নালওয়া ১৮ ডিসেম্বর ১৮৩৬ সালে স্থাপন করেছিলেন এবং ৫৪ দিনের মধ্যে দুর্গটির নির্মাণকার্য শেষ হয়েছিল। ১৮৩৭ সালের ১০ ফেব্রুয়ারি দুর্গটি শেষ হয়েছিল। হরি সিং নলওয়ার কবর এখনও দুর্গের পাশেই রয়েছে যেখানে তার দাহ করা ছাই পড়ে আছে। জামরুদ ছিল একটি কৌশলগত অবস্থান এবং ব্রিটিশ রাজের সময় ব্রিটিশ ভারতীয় সেনাবাহিনীর এটি একটি সেনানিবাসের ঘাঁটি হিসেবে ব্যবহা করা হত। এটি মূলত ব্রিটিশ সেনাবাহিনী আফগানিস্তানে তাদের যুদ্ধের জন্য এটি কার্যকরী ঘাঁটি হিসেবে ব্যবহার করত। ১৮৭৮-৭৯ সালের সামরিক অভিযানের সময় জামরুদ আফগানিস্তানের দিকে ব্রিটিশ ভূখণ্ডে সীমান্ত ফাঁড়ি হিসাবে যথেষ্ট গুরুত্বপূর্ণ স্থান হয়ে ওঠে এবং এটি ১৮৯৭-১৮৯৮ সালে তিরাহ অভিযানের একটি অংশের অপারেশনের ভিত্তি ছিল। এটি খাইবার রাইফেলসের সদর দপ্তর হিসেবে ব্যবহার করা হতো। এছাড়াও এটি খাইবার টোল আদায়ের কেন্দ্রও ছিল। স্থানটি বর্তমানে সময়ে পাকিস্তান সেনাবাহিনীর একটি শাখা ফ্রন্টিয়ার কোরের সদর দপ্তর হিসেবে কাজ করে। ১৯০১ সালে শহরটির জনসংখ্যা ছিল ১,৮৪৮ জন। ২০১৭ সালের হিসেবে শহরটির জনসংখ্যা ৬৩,৮৪৩ জন  রেকর্ড করা হয়েছিল। এই শহরটির কৌশলগত তাত্পর্য এবং গুরুপ্ত এখনও অব্যাহত রয়েছে।  thumb|300px|১৮৭৮ সালে, পশতুন প্রধান এবং একজন ব্রিটিশ রাজনৈতিক অফিসার খাইবার গিরিপথের কাছে জামরুদ দুর্গে।   তথ্যসূত্র   বিষয়শ্রেণী:খাইবার জেলার জনবহুল স্থান
থাম্ব অ্যান্ড্রু জেমস ডানলপ, ব্যারন ডানলপ (জন্ম ২১ জুন ১৯৫৯)  একজন ব্রিটিশ রাজনীতিবিদ এবং জীবনকাল পিয়ার। মে ২০১৫ থেকে জুন ২০১৭ পর্যন্ত, তিনি স্কটল্যান্ড এবং উত্তর আয়ারল্যান্ডের আন্ডার সেক্রেটারি অফ স্টেট ছিলেন। তিনি হাউস অফ লর্ডসে কনজারভেটিভ বেঞ্চে বসেন।   তথ্যসূত্র    বহিঃসংযোগ    স্কটল্যান্ড অফিসের ওয়েবসাইট  লিয়ন কোর্টের ওয়েবসাইট  বার্কের পিরেজ এবং ব্যারোনেটেজ ওয়েবসাইট  বিষয়শ্রেণী:উত্তর আয়ারল্যান্ড দপ্তরের জুনিয়র মন্ত্রী বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
হযরতগঞ্জ মেট্রো স্টেশন হল লখনউ মেট্রোর একটি ভূগর্ভস্থ মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← মুন্সী পুলিশদক্ষিণমুখী →দিকে  → সি সি এস বিমানবন্দর<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:লখনউ মেট্রোর স্টেশন
বারাপালি () ভারতের ওড়িশা রাজ্যের বারগড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বারাপালি শহরের জনসংখ্যা হল ১৯,১৫৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে বারাপালি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
মুহাম্মদ আহমদ লুধিয়ানভি (উর্দু: محمد احْمَد لدھیانوی) একজন পাকিস্তানি সুন্নি মুসলিম নেতা এবং আহলে সুন্নাত ওয়াল জামাআত (এ এস ডাব্লিউ জে) -এর বর্তমান প্রধান, যা পাকিস্তানের একটি অনুমোদিত দল। ২০০৯ সালের আক্রমণে পূর্ববর্তী প্রধান আলী শের হায়দরীর মৃত্যুর পরে তিনি এএসডব্লিউজে (তৎকালীন সিপাহ-ই-সাহাবা) প্রধান হয়েছিলেন। লুধিয়ানভি দিফা'-ই-পাকিস্তান কাউন্সিলের (ডিপিসি) সহকারী প্রধানও ছিলেন।  তিনি পাকিস্তানের আইনসভায় সন্দেহযুক্ত সন্ত্রাসবাদী ব্যক্তিদের তালিকায় রয়েছেন। তবে, তিনি এএসডাব্লিউজের অন্যান্য নেতারা তাঁকে মধ্যপন্থী নেতা হিসাবে বিবেচনা করেন,এবং তাঁর অনুসারীরা তাকে সাধারণত সাফের-ই-আমান (শান্তির রাষ্ট্রদূত) হিসাবেও অভিহিত করেন। যিনি বলেছিলেন যে, তিনি তার দলকে সুন্নি মুসলিম রাষ্ট্র হিসাবে গড়ে তোলার এবং শিয়া মুসলমানদের ঘোষণার লক্ষ্যে যতক্ষণ তার গ্রুপের লক্ষ্যকে বাধা না দেয় ততক্ষণ তিনি সাম্প্রদায়িক সম্প্রীতির সমর্থন করেন। সংখ্যালঘু যেমন পাকিস্তানের আহমদিয়া।   পরিবার  হাফিজ সদরুদ্দীনের ছেলে। তাঁর পিতা যিনি ১৯৪৭ সালে ভারতীয় পাঞ্জাবের লুধিয়ানা জেলা থেকে পাকিস্তানি পাঞ্জাবের কমলিয়া শহরে পাড়ি জমান। তিনি মহান আওরান মুক্তিযোদ্ধা মাওলানা আবদুল কাদির লুধিয়ানভির বংশধর। যাত্রার সময় তার বড় ভাই অসুস্থতার কারণে মারা যান; তাঁকে ভারতের পাঞ্জাবে কবর দেওয়া হয়েছিল।   রাজনৈতিক জীবন  ২০০৮ ও ২০১৩ সালে তিনি নির্বাচনী এলাকা এনএ -৯৯ ঝাং (ঝাং-৪) থেকে নির্বাচনে অংশ নিয়েছিলেন। ২০০৮ সালে তিনি ৪,২১৬ ভোট পেয়েছিলেন এবং ২০১৩ সালে,১,৯৯৮ ভোট পেয়েছিলেন। ৯ ই এপ্রিল, ২০১৪ তারিখে তাকে একটি নির্বাচন কমিশন বিজয়ী ঘোষণা করে। তার বিজয়ী প্রতিপক্ষ শেখ মোহাম্মদ আকরামকে অযোগ্য ঘোষণা করা হয়েছিল, তবে পরে আকরামের অযোগ্যতা মওকুফ করা হলে পাকিস্তানের সুপ্রিম কোর্ট সিদ্ধান্তটি বাতিল করে দেয়। ২০১৬ সালে, তিনি পিপি-৭৮ (ঝাং) থেকে উপনির্বাচন পর্যন্ত সীমাবদ্ধ করা হয়ে ছিল, তবে পরে তাকে লাহোর হাইকোর্ট অংশগ্রহণের অনুমতি দিয়েছিল। তবে তিনি নির্বাচনে প্রতিদ্বন্দ্বিতা না করার সিদ্ধান্ত নিয়েছিলেন এবং মাসরুর নওয়াজ জাঙ্গভি (তাঁর সংগঠনের সদস্য) পাঞ্জাব বিধানসভার সদস্য নির্বাচিত হয়েছিলেন। আরও দেখুন দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানের ইসলামি চিন্তাবিদ বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:সিপাহে সাহাবা পাকিস্তানের প্রধান বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:ঝং জেলার ব্যক্তি বিষয়শ্রেণী:শিয়া ইসলামের সমালোচক বিষয়শ্রেণী:আহমদিয়া সমালোচক বিষয়শ্রেণী:লুধিয়ানার রাজনীতিবিদ
নিখিল ভারত ফরওয়ার্ড ব্লক (রামায়ণ সিং) ছিল ভারতের একটি রাজনৈতিক দল । বিহারের অল ইন্ডিয়া ফরওয়ার্ড ব্লকের নেতা রামায়ণ সিংকে ১৯৭৮ সালে এআইএফবি থেকে বহিষ্কার করা হয়েছিল। ১৯৭৯ সালের মে মাসে তিনি দিল্লিতে একটি সভায় তার অনুসারীদের পুনর্গঠন করেন এবং একটি সমান্তরাল এআইএফবি গঠন করেন। সিং এর দল তাদের পতাকা হিসাবে একটি বাঘের সাথে তিরঙ্গাকে গ্রহণ করেছিল, যা ভারতীয় জাতীয় সেনাবাহিনীর পতাকার অনুরূপ।  ১৯৮২ সালের পশ্চিমবঙ্গ বিধানসভা নির্বাচনে, সিংয়ের দল ভারতীয় জাতীয় কংগ্রেসকে সমর্থন করেছিল। সিংয়ের দল কোনো আসন পায়নি।   সূত্র    বোস, কে., ফরোয়ার্ড ব্লক, মাদ্রাজ: তামিলনাড়ু একাডেমি অফ পলিটিক্যাল সায়েন্স, 1988। বিষয়শ্রেণী:১৯৭৯-এ ভারতে প্রতিষ্ঠিত বিষয়শ্রেণী:১৯৭৯-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল
নাচের পুতুল অশোক ঘোষ পরিচালিত ১৯৭১ সালের বাংলাদেশী নাট্য চলচ্চিত্র। ছবিটির কাহিনী লিখেছেন আহমদ জামান চৌধুরী এবং চিত্রনাট্য ও সংলাপ লিখেছেন জহিরুল হক। রানা ফিল্মসের ব্যানারে ছবিটি প্রযোজনা করেছেন আজিজুর রহমান। এতে প্রধান চরিত্রে অভিনয় করেছেন শবনম ও রাজ্জাক। এছাড়া অন্যান্য চরিত্রে অভিনয় করেছেন খান জয়নুল, সুলতানা, রানী সরকার, ইনাম আহমেদ, কাজী মেহফুজুল হক প্রমুখ।  কাহিনী সংক্ষেপ মধ্যবিত্ত পরিবারের মেয়ে লায়লা তার বাবা ও দুই ভাইকে নিয়ে ঢাকার এক বাসায় থাকে। ভাই কামাল চাকরির খোঁজ করছে কিন্তু পাচ্ছে না। সে এক ধনীর কন্যাকে পটিয়ে বাড়ি থেকে চলে যায়। বাবার দুর্ঘটনায় পর লায়লা একটি ডিপার্টমেন্টাল স্টোরে বিক্রয়কর্মী হিসেবে যোগ দেয়। সেই স্টোরের মালিকের ছোট ভাই ফিরোজ তাকে পছন্দ করে। লায়লার বাবা তাদের এই সম্পর্কের কথা জানতে পারলে অন্যত্র তার বিয়ে ঠিক করে। এতে লায়লা বাড়ি ছেলে পালিয়ে যায় এবং খন্দকার সাহেবের বাড়িতে আশ্রয় নেয়। সেই বাড়িতে লায়লা জানতে পারে খন্দকারের মেয়ে রুবিনার সাথেই তার ভাইয়ের প্রেমের সম্পর্ক রয়েছে। অন্যদিকে একদিন ফিরোজের সাথে তার ভুল বুঝাবুঝির ফলে তাদের একে অপরের থেকে দূরে চলে যায়।  কুশীলব  রাজ্জাক - ফিরোজ  শবনম - লায়লা  খান জয়নুল - কামাল, লায়লার ভাই  সুলতানা জামান - শিরিন, ফিরোজের বোন  রানী সরকার - নীনা  সুপ্রিয়া - রুবিনা  সবিতা - ফিরোজের বোন  নারায়ণ চক্রবর্তী - লায়লার বাবা  কাজী মেহফুজুল হক - ফিরোজের বড় ভাই  ইনাম আহমেদ - নীনার বাবা  আনিস - রুবির বাবা  তেজেন চক্রবর্তী  কামাল  সাথী খন্দকার  মাস্টার তারেক - বাবলু, লায়লার ছোট ভাই  মাস্টার নিপু - দোকানদার  সঙ্গীত চলচ্চিত্রের সঙ্গীত পরিচালনা করেছেন রবীন ঘোষ। গীত রচনা করেছেন মোহাম্মদ মনিরুজ্জামান, কে জি মোস্তফা ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, আব্দুল জব্বার, মাহমুদুন্নবী ও শিমুল ইউসুফ।  গানের তালিকা  তথ্যসূত্র  বহিঃসংযোগ    বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর নাট্য চলচ্চিত্র বিষয়শ্রেণী:অশোক ঘোষ পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:রবীন ঘোষ সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:১৯৭১-এর নাট্য চলচ্চিত্র
রাক্ষসুদু হলো ২০১৯ সালে মুক্তিপ্রাপ্ত তেলুগু ভাষার মনস্তাত্ত্বিক রোমাঞ্চকর চলচ্চিত্র (এটি ২০১৮ সালের জনপ্রিয় তামিল চলচ্চিত্র রাতসাসানের তেলুগু পুননির্মাণ)। ছবিটি পরিচালনা করেছেন রমেশ ভার্মা এবং সংগীত পরিচালনা করেছেন ঘিবরান। এতে প্রধান চরিত্রে অভিনয় করেছেন বল্লমকোন্ডা শ্রীনিবাস, অনুপমা পরমেশ্বরন এবং সারাভানান ছাড়া আরো অনেক রয়েছে। ২০১৯ সালের ২ই আগস্টে ছবিটি মুক্তি পায়।     অভিনয়ে   বল্লমকোন্ডা শ্রীনিবাস – সাব ইনসপেক্টর অরুন কুমার  অনুপমা পরমেশ্বরন – কৃষ্ণাবেনি   সারাভানান – ক্রিস্টোফার/মেরি ফার্নান্ডেজ   যসর – তরুণ ক্রিস্টোফার  অভিরামি – অরুনের ভাগ্নি  বেবি ডুয়া – কাব্যা  রাজীব কাঁকলা – প্রসাদ  বিনোদিনী – পদ্মা  কেশব দীপক – বেঙ্কট  বিনোদ সাগর – সভারাজ  সুজান জর্জ – আসিপি লক্ষী  সূর্য – কিশোর  কাশি বিশ্বনাথ – হাবিলদার বিশ্বনাথ  রবি প্রকাশ – পুলিশ অফিসার শ্রবণ   রাঘবী রেনু – সোফি  রবীনা দাহা – শর্মী  ত্রিশালা – সঞ্জানা/সঙ্গীতা  প্রিয়া – মীরা   রাধা রবি – ইন্সপেক্টর জয়া প্রকাশ  ঘিবরান – নিজ  নেল সিন– নিজ   তথ্যসূত্র    বহিঃসংযোগ      বিষয়শ্রেণী:চলচ্চিত্রনির্মাণ সম্পর্কে চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০১৯-এর অ্যাকশন থ্রিলার চলচ্চিত্র